**Pataisytas**

**projektas**

**reg. Nr. T-107**

**2.10. darbotvarkės klausimas**

**Pasvalio rajono savivaldybės taryba**

**Sprendimas**

**DĖL LIETUVOS RESPUBLIKOS 2022 METŲ VALSTYBĖS BIUDŽETO LĖŠŲ, SKIRTŲ PASVALIO RAJONO SAVIVALDYBĖS BENDROJO UGDYMO MOKYKLŲ TINKLO STIPRINIMO INICIATYVOMS SKATINTI, NAUDOJIMO TVARKOS APRAŠO PATVIRTINIMO**

2022 m. gegužės d. Nr. T1-

Pasvalys

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu ir 4 dalimi, 54 straipsnio 2 dalimi*,* Lietuvos Respublikos švietimoįstatymo 54 straipsnio 3 dalimi, 58 straipsnio 1 dalies 1 punktu, įgyvendindama Lietuvos Respublikos 2022 metų valstybės biudžeto lėšų, skirtų savivaldybių bendrojo ugdymo mokyklų tinklo stiprinimo iniciatyvoms skatinti, paskirstymo tvarkos aprašo, patvirtinto Lietuvos Respublikos švietimo, mokslo ir sporto ministro 2022 m. kovo 2 d. įsakymu Nr. V-342 „Dėl Lietuvos Respublikos 2022 metų valstybės biudžeto lėšų, skirtų savivaldybių bendrojo ugdymo mokyklų tinklų stiprinimo iniciatyvoms skatinti, paskirstymo tvarkos aprašo patvirtinimo“, 10 punktą, Pasvalio rajono savivaldybės taryba nusprendžia:

 Patvirtinti Lietuvos Respublikos 2022 metų valstybės biudžeto lėšų, skirtų Pasvalio rajono savivaldybės bendrojo ugdymo mokyklų tinklo stiprinimo iniciatyvoms skatinti, naudojimo tvarkos aprašą (pridedama).

 Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

**Po komitetų patikslinti Aprašo 3 punktas ir 7.6. papunktis**

Parengė

Švietimo ir sporto skyriaus vyr. specialistė V. Bajoriūnaitė

2022-05-03 suderinta DVS Nr. RTS-119

Pasvalio rajono savivaldybės tarybai

**AIŠKINAMASIS RAŠTAS**

**DĖL LIETUVOS RESPUBLIKOS 2022 METŲ VALSTYBĖS BIUDŽETO LĖŠŲ, SKIRTŲ PASVALIO RAJONO SAVIVALDYBĖS BENDROJO UGDYMO MOKYKLŲ TINKLO STIPRINIMO INICIATYVOMS SKATINTI, NAUDOJIMO TVARKOS APRAŠO PATVIRTINIMO**

2022-05-03

Pasvalys

 **1. Sprendimo projekto rengimo pagrindas.**

 Lietuvos Respublikos 2022 metų Valstybės biudžeto lėšų, skirtų savivaldybių bendrojo ugdymo mokyklų tinklo stiprinimo iniciatyvoms skatinti, paskirstymo tvarkos aprašas, patvirtintas Lietuvos Respublikos švietimo, mokslo ir sporto ministro 2022 m. kovo 2 d. įsakymu Nr. V-342 „Dėl Lietuvos Respublikos 2022 metų valstybės biudžeto lėšų, skirtų savivaldybių bendrojo ugdymo mokyklų tinklų stiprinimo iniciatyvoms skatinti, paskirstymo tvarkos aprašo patvirtinimo“ (toliau – Aprašas).

**2. Sprendimo projekto tikslai ir uždaviniai.**

Patvirtinti Lietuvos Respublikos 2022 metų valstybės biudžeto lėšų, skirtų Pasvalio rajono savivaldybės bendrojo ugdymo mokyklų tinklo stiprinimo iniciatyvoms skatinti, naudojimo tvarkos aprašą.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Lietuvos Respublikos 2022 metų valstybės biudžeto lėšų, skirtų Pasvalio rajono savivaldybės bendrojo ugdymo mokyklų tinklo stiprinimo iniciatyvoms skatinti, naudojimo tvarkos aprašas reglamentuoja valstybės biudžeto lėšų, skirtų Pasvalio rajono savivaldybei bendrojo ugdymo mokyklų tinklų stiprinimo iniciatyvoms skatinti, naudojimo paskirtį ir tvarką.

Vadovaujantis Aprašu, lėšos gali būti naudojamos mokinių pavėžėjimui užtikrinti (transporto priemonėms įsigyti ar nuomoti, jų eksploatavimo išlaidoms, kitoms pavėžėjimo formoms ir išlaidoms). Patenkinus pavėžėjimo reikmes – ugdymo reikmėms, nurodytoms Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 12.7 papunktyje:

,,12.7. ugdymo finansavimo poreikių skirtumams tarp mokyklų sumažinti:

12.7.1. pedagoginių darbuotojų darbo užmokesčiui (įskaitant pareiginės algos pastoviosios dalies koeficientų padidinimą dėl veiklos sudėtingumo), ikimokyklinio, priešmokyklinio ir bendrojo ugdymo kokybei ir prieinamumui užtikrinti (tarp jų ir mokyti namuose), ikimokyklinio ir priešmokyklinio ugdymo formų įvairovei diegti;

12.7.2. finansuoti užsienio kalbų mokymuisi laikinosiose grupėse, mažesnėse už numatytąsias švietimo, mokslo ir sporto ministro tvirtinamuose pradinio, pagrindinio ir vidurinio ugdymo programų bendruosiuose ugdymo planuose;

12.7.3. finansuoti priemonėms, skirtoms mokinių iš nepalankios socialinės, ekonominės ir kultūrinės aplinkos mokymosi skirtumams sumažinti.“

Su Aprašo projektas svarstytas Lietuvos mokyklų vadovų asociacijos Pasvalio skyriuje. Projektui iš esmės pritarta, pasiūlymų ir pastabų negauta.

**4. Skaičiavimai, išlaidų sąmatos, finansavimo šaltiniai**.

Finansavimo šaltinis – Lietuvos Respublikos 2022 metų Valstybės biudžeto lėšos, skirtos savivaldybių bendrojo ugdymo mokyklų tinklo stiprinimo iniciatyvoms skatinti. Lėšos savivaldybėms skiriamos Lietuvos Respublikos švietimo, mokslo ir sporto ministro įsakymu.

Lietuvos Respublikos švietimo, mokslo ir sporto ministro 2022 m. kovo 17 d. įsakymu Nr. V-405 ,,Dėl Lietuvos Respublikos 2022 metų valstybės biudžeto lėšų, skirtų savivaldybių bendrojo ugdymo mokyklų tinklo stiprinimo iniciatyvoms skatinti, paskirstymo pagal savivaldybes patvirtinimo“, Pasvalio rajono savivaldybei pervesta 18 641 Eur. Tai sudaro apie 20 proc. galimų skirti lėšų. Likusi dalis, apskaičiuota pagal Lietuvos Respublikos 2022 metų valstybės biudžeto lėšų, skirtų savivaldybių bendrojo ugdymo mokyklų tinklų stiprinimo iniciatyvoms skatinti, paskirstymo tvarkos aprašo nuostatas, – iki spalio 15 d.

Metams pasibaigus, iki kitų metų sausio 5 d. savivaldybės atitinkamiems metams skirtas ir nepanaudotas valstybės biudžeto lėšas, grąžina į Švietimo, mokslo ir sporto ministerijos sąskaitą.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Nėra.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**7. Sprendimo projekto antikorupcinis vertinimas.**

Antikorupcinio vertinimo pažyma 2022-05-05 Nr. AP-41 .

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Švietimo ir sporto skyrius. Švietimo ir sporto skyriaus vedėjas.

PRIDEDAMA:

1. Lietuvos Respublikos švietimo, mokslo ir sporto ministro 2022 m. kovo 2 d. įsakymas Nr. V-342 „Dėl Lietuvos Respublikos 2022 metų valstybės biudžeto lėšų, skirtų savivaldybių bendrojo ugdymo mokyklų tinklų stiprinimo iniciatyvoms skatinti, paskirstymo tvarkos aprašo patvirtinimo“.

2. Lietuvos Respublikos švietimo, mokslo ir sporto ministro 2022 m. kovo 17 d. įsakymas Nr. V-405 ,,Dėl Lietuvos Respublikos 2022 metų valstybės biudžeto lėšų, skirtų savivaldybių bendrojo ugdymo mokyklų tinklo stiprinimo iniciatyvoms skatinti, paskirstymo pagal savivaldybes patvirtinimo“.

3. Mokymo lėšų apskaičiavimo, paskirstymo ir panaudojimo tvarkos aprašas (aktuali redakcija).

Švietimo ir sporto skyriaus Virginija Bajoriūnaitė

vyriausioji specialistė

PATVIRTINTA

Pasvalio rajono savivaldybės tarybos

2022 m. gegužės d. sprendimu Nr. T1-

**LIETUVOS RESPUBLIKOS 2022 METŲ VALSTYBĖS BIUDŽETO LĖŠŲ, SKIRTŲ PASVALIO RAJONO SAVIVALDYBĖS BENDROJO UGDYMO MOKYKLŲ TINKLO STIPRINIMO INICIATYVOMS SKATINTI, NAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Lietuvos Respublikos 2022 metų valstybės biudžeto lėšų (toliau – Valstybės biudžeto lėšos), skirtų Pasvalio rajono savivaldybės bendrojo ugdymo mokyklų tinklo stiprinimo iniciatyvoms skatinti, naudojimo tvarkos aprašas (toliau – Aprašas) reglamentuoja Pasvalio rajono savivaldybei (toliau – Savivaldybė) skirtų Valstybės biudžeto lėšų naudojimo tvarką.

2. Šis Aprašas taikomas Savivaldybės bendrąjį ugdymą teikiančioms mokykloms (toliau – Mokyklos) ir Savivaldybės administracijai.

3. Valstybės biudžeto lėšos paskirtos Savivaldybei Lietuvos Respublikos švietimo, mokslo ir sporto ministerijos Savivaldybės mokykloms paskirstomos **Savivaldybės tarybos sprendimu.**

4. Apraše vartojamos Lietuvos Respublikos švietimo įstatyme bei kituose teisės aktuose apibrėžtos sąvokos.

**II SKYRIUS**

**LĖŠŲ PASKIRSTYMAS IR NAUDOJIMAS**

5. Valstybės biudžeto lėšos skiriamos:

5.1. Savivaldybės mokinių pavėžėjimui užtikrinti:

5.1.1. transporto priemonėms įsigyti ar nuomoti;

5.1.2. įsigytų ar nuomojamų transporto priemonių jų eksploatavimo išlaidoms;

5.1.3. kitoms pavėžėjimo formoms ir išlaidoms.

5.2. patenkinus Aprašo 5.1 papunktyje nurodytą reikmę, Valstybės biudžeto lėšas galima naudoti ugdymo reikmėms, nurodytoms Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ (su visais aktualiais pakeitimais), 12.7 papunktyje, siekiant sumažinti ugdymo finansavimo poreikių skirtumus tarp mokyklų:

5.2.1. pedagoginių darbuotojų darbo užmokesčiui (įskaitant pareiginės algos pastoviosios dalies koeficientų padidinimą dėl veiklos sudėtingumo), ikimokyklinio, priešmokyklinio ir bendrojo ugdymo kokybei ir prieinamumui užtikrinti (tarp jų ir mokyti namuose), ikimokyklinio ir priešmokyklinio ugdymo formų įvairovei diegti;

5.2.2. finansuoti užsienio kalbų mokymuisi laikinosiose grupėse, mažesnėse už numatytąsias švietimo, mokslo ir sporto ministro tvirtinamuose pradinio, pagrindinio ir vidurinio ugdymo programų bendruosiuose ugdymo planuose;

5.2.3. finansuoti priemonėms, skirtoms mokinių iš nepalankios socialinės, ekonominės ir kultūrinės aplinkos mokymosi skirtumams sumažinti.

6. Mokyklos, iki einamųjų metų birželio 1 d. Savivaldybės administracijai (Vytauto Didžiojo a. 1, Pasvalys) arba el. p. dokumentai@pasvalys.lt. pateikia motyvuotą prašymą dėl Valstybės biudžeto lėšų poreikio vienai iš reikmių, nurodytų Aprašo 5.1–5.2 papunkčiuose. Esant reikalui, lėšų poreikis patikslinimas iki einamųjų metų rugsėjo 30 d.

7. Valstybės biudžeto lėšų naudojimą koordinuoja Savivaldybės administracijos direktoriaus įsakymu sudaryta komisija (toliau – Komisija).

7.1. Komisija sudaroma iš 5 asmenų, iš kurių 3 narius deleguoja Savivaldybės administracija, po 1 atstovą – Savivaldybės tarybos Švietimo, kultūros ir sporto komitetas ir Lietuvos mokyklų vadovų asociacijos Pasvalio rajono skyrius.

7.2. Komisijos pagrindinė veiklos forma yra posėdžiai, kurie šaukiami pagal poreikį. Posėdžiai gali būti šaukiami kontaktiniu ir nuotoliniu būdu.

7.3. Komisijos pirmininkas skiriamas Savivaldybės administracijos direktoriaus įsakymu. Posėdžius šaukia, posėdžiams pirmininkauja Komisijos pirmininkas. Komisija iš savo narių, pirmojo posėdžio metu išsirenka Komisijos pirmininko pavaduotoją, kuris, nesant Komisijos pirmininko, pirmininkauja posėdžiui. Posėdis yra teisėtas, jeigu jame dalyvauja daugiau kaip pusė Komisijos narių.

7.4. Komisijos posėdžiai protokoluojami. Komisijos sekretorius išrenkamas pirmojo posėdžio metu balsų dauguma iš Komisijos narių ir turi balso teisę. Komisijos protokolus pasirašo posėdžio pirmininkas ir sekretorius.

7.5. Komisijos sprendimai priimami balsų dauguma. Balsuojama atvirai. Balsams pasiskirsčius po lygiai, lemia Komisijos pirmininko, jo nesant – Komisijos pirmininko pavaduotojo balsas.

7.6. Komisija svarsto pateiktus prašymus ir teikia rekomendaciją **Savivaldybės tarybai** dėl Valstybės biudžeto lėšų naudojimo.

**III SKYRIUS**

**BAIGIAMOSIOS NUOSTATOS**

8. Metams pasibaigus, iki kitų metų sausio 5 d. Savivaldybei atitinkamiems metams skirtas ir nepanaudotas Valstybės biudžeto lėšas Savivaldybės administracijos Finansų skyrius grąžina į Švietimo, mokslo ir sporto ministerijos banko sąskaitą Nr. LT30 7300 0100 0245 7205.

9. Mokyklos iki kitų metų vasario 1 d. pateikia Savivaldybės administracijos Švietimo ir sporto skyriui Valstybės biudžeto panaudojimo ataskaitą, pagal šio Aprašo priedą.

10. Savivaldybės administracijos Švietimo ir sporto skyrius, suderinęs su Finansų skyriumi, iki kitų metų kovo 1 d. pateikia Švietimo, mokslo ir sporto ministerijai Valstybės biudžeto lėšų panaudojimo ataskaitą, parengtą pagal Lietuvos Respublikos 2022 metų Valstybės biudžeto lėšų, skirtų savivaldybių bendrojo ugdymo mokyklų tinklo stiprinimo iniciatyvoms skatinti, paskirstymo tvarkos aprašo, patvirtinto Lietuvos Respublikos švietimo, mokslo ir sporto ministro 2022 m. kovo 2 d. įsakymu Nr. V-342 „Dėl Lietuvos Respublikos 2022 metų valstybės biudžeto lėšų, skirtų savivaldybių bendrojo ugdymo mokyklų tinklų stiprinimo iniciatyvoms skatinti, paskirstymo tvarkos aprašo patvirtinimo“ priede pateiktą formą.

11. Savivaldybės administracijos Švietimo ir sporto skyrius turi teisę paprašyti Mokyklų papildomos informacijos, susijusios su valstybės biudžeto lėšomis.

12. Aprašas tikslinamas, keičiamas ar pripažįstamas netekusiu galios Savivaldybės tarybos sprendimu.

13. Aprašo įgyvendinimo priežiūrą vykdo Savivaldybės administracijos Švietimo ir sporto skyrius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  | Lietuvos Respublikos 2022 metų valstybės biudžeto lėšų, skirtų Pasvalio rajono savivaldybės bendrojo ugdymo mokyklų tinklo stiprinimo iniciatyvoms skatinti, naudojimo tvarkos aprašo priedas |
|  |  |  |  |  |  |  |  |  |
| **LIETUVOS RESPUBLIKOS 2022 METŲ VALSTYBĖS BIUDŽETO LĖŠŲ, SKIRTŲ SAVIVALDYBIŲ BENDROJO UGDYMO MOKYKLŲ TINKLO STIPRINIMO INICIATYVOMS SKATINTI, PANAUDOJIMO ATASKAITA** |
|  |
| (data) |
|  |  |  |  |  |  |  |  |  |
| Mokyklos pavadinimas | Skirta lėšų, tūkst. Eur | Panaudota lėšų, tūkst. Eur |
| iš viso | iš jų: |
| mokinių pavėžėjimui užtikrinti  | ugdymo reikmėms, nurodytoms Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 12.7 papunktyje |
| iš viso | iš jų: | iš viso | informacija apie priemones, kurioms panaudotos lėšos (pvz., tam tikrų pedagoginių darbuotojų darbo užmokesčiui, mokinių iš nepalankios socialinės, ekonominės ir kultūrinės aplinkos mokymosi skirtumams sumažinti ir kt.)  |
| transporto priemonėms įsigyti | kitoms priemonėms | informacija apie priemones, kurioms panaudotos lėšos (pvz., kiek ir kokių transporto priemonių įsigyta, kokios kitos priemonės taikytos)  |
|   |   |   |   |   |   |   |   |   |
|  |  |  |  |  |  |  |  |  |
|   |
| (mokyklos atsakingo darbuotojo pareigos, vardas, pavardė, tel., el. p.) |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**